**FELADAT-ELLÁTÁSI SZERZŐDÉS**

amely létrejött egyrészről **Dunabogdány Község Önkormányzata** (2023 Dunabogdány, Kossuth L. u. 76., képviseli: Schuszter Gergely polgármester), mint megbízó (a továbbiakban: Önkormányzat),

másrészről a **…………………. (cégnév)** (székhely: ……….., Cg. ………., adószám: ………., képviseli: ……….), mint megbízott (a továbbiakban: Megbízott)

(a továbbiakban együttesen: **Szerződő** **Felek**) között az alulírott napon és helyen az alábbi feltételek szerint.

**1. A szerződés előzményei, jogszabályi háttere**

1.1 Szerződő Felek rögzítik, hogy az egészségügyről szóló 1997. évi CLIV. törvény, valamint az önálló orvosi tevékenységről szóló 2000. évi II. törvény 2/B. §-ban meghatározottaknak megfelelően kötik meg a jelen feladat-ellátási szerződést.

1.2 Megbízott kijelenti, hogy praxisjogának adatai az alábbiak és azok a valóságnak megfelelnek:

**engedélyező: ………….**

**engedélyező határozat száma: ………..**

1.3 Az ellátásban személyesen közreműködő orvos adatai:

Név:  **………….**

Diploma kelte, száma: …………...

Szakorvosi képesítés kelte, száma: ………………..

Orvos országos nyilvántartási száma: ………………..

Lakcíme: ……………...

**2. A feladat-ellátási szerződés tárgya**

2.1. A jelen szerződés alapján Megbízott vállalkozási formában és területi ellátási kötelezettséggel látja el *………………..* feladatait. A háziorvosi tevékenység kezdő időpontja ……………... A területi ellátási kötelezettség Dunabogdány község közigazgatási területére terjed ki, a háziorvosi körzetek meghatározásáról szóló 7/2007. (V. 15.) Önk. sz. rendelet alapján.

Megbízott tudomásul veszi, hogy a körzet területi határait az Önkormányzat módosíthatja, ha a tervezett módosítást legalább 30 nappal korábban közli Megbízottal. A módosított körzeten belüli lakosságszám nem lehet kevesebb a jogszabályban előírt jogszabályi minimumnál.

2.2. Megbízott köteles a mindenkor hatályos társadalombiztosítási jogszabályoknak megfelelően térítésmentesen, illetve az ott megállapított térítések ellenében a mindenkor hatályos jogszabályokban megállapított, a kötelező egészségbiztosítás keretében igénybe vehető háziorvosi alapellátás körébe tartozó szükséges háziorvosi ellátást nyújtani.

Megbízott tevékenységét a legnagyobb gondossággal, a szakmai, etikai és jogszabályi előírásoknak megfelelően, az engedélyező hatóság által kiadott működési engedélyben meghatározottak szerint köteles végezni.

2.3. A közreműködő orvos személye csak az Önkormányzat írásbeli hozzájárulásával változhat. Az Önkormányzat hozzájárulása nélküli személyi változást Szerződő Felek felmondási oknak tekintik.

2.4. A feladat-ellátás más orvosra, vállalkozásra át nem ruházható. A praxis ellátásához előírt asszisztenciát a Megbízott foglalkoztatja.

2.5. Megbízott területi ellátási kötelezettsége kiterjed a körzetben lakó biztosítottak részére, valamint köteles ellátni a rendelési idejében hozzáforduló személyeket, ha heveny megbetegedésük vagy krónikus betegségük miatt ellátatlanságuk állapotromláshoz vezethet.

**3. A teljesítés helye**

3.1. A Megbízott a jelen szerződésben rögzített tevékenységét az Önkormányzat tulajdonában lévő **2023 Dunabogdány, Kossuth L. u. 94. szám alatt található orvosi rendelő épületében, az ún. ………………… rendelőben köteles ellátni**.

3.2. Az Önkormányzat vállalja, hogy a feladatellátáshoz a tulajdonában álló, természetben 2023 Dunabogdány, Kossuth L. út 94. szám alatt található …………….. rendelőt térítésmentesen Megbízott használatába adja.

Az Önkormányzat vállalja továbbá, hogy az épületre, amelyben a gyermekorvosi rendelő működik, vagyonbiztosítási szerződést köt, és azt folyamatosan fenntartja jelen szerződés hatálya alatt.

3.3. A szerződés időtartamára az Önkormányzat a ………………. rendelőnek, várónak generális közüzemi díjait (fűtés, világítás, víz- és csatornadíj, szemétszállítás, takarítás) kifizeti. A Megbízott 10.000,- Ft/hó, azaz tízezer forint/hó rezsiátalány hozzájárulást köteles fizetni az Önkormányzatnak. A rezsiátalány hozzájárulás számlázása háromhavonta történik. A Megbízott háziorvost terheli továbbá a telefonhasználat díjának megfizetése, valamint a keletkezett veszélyes hulladék elszállítási kötelezettsége.

3.4. Az Önkormányzat vállalja, hogy a rendelőnek helyt adó épület külső homlokzati részei karbantartásáról, felújításáról, valamint a falakban elhelyezkedő vezetékek és a központi fűtésrendszer teljes vagy részleges cseréjével járó munkák elvégzéséről gondoskodik.

3.5. Amennyiben Megbízott a használatba vett helyiségeken saját költségén építészeti átalakításokat kíván végeztetni, az átalakítások építészeti terveit köteles előzetesen az Önkormányzattal írásban jóváhagyatni.

3.6. Megbízott tudomásul veszi, hogy a rendelkezésére bocsátott helyiségeket az Önkormányzat hozzájárulása nélkül albérletbe nem adhatja, azt társaságba apportként nem viheti be, harmadik személynek használatra át nem engedheti, kivéve az átmeneti (különösen betegség, szabadság) helyettesítés esetét.

**4. A háziorvos kötelezettségei**

4.1. Megbízott az előírt minimumfeltételeket részben a saját, részben az önkormányzat tulajdonában lévő eszközökkel, felszerelésekkel biztosítja.

Az Önkormányzat az általa biztosított eszközöket, felszerelési tárgyakat leltár szerint adja át Megbízott részére. A Megbízott jelen szerződés megszűnése esetén a rendelőt, annak leltár szerint átvett tárgyait – melyek az Önkormányzat tulajdonát képezik – leltár szerint adja vissza az Önkormányzatnak 2 (kettő) munkanapon belül.

Megbízott kijelenti, hogy a szerződés fennállása alatt gondoskodik a ………… háziorvosi feladat ellátásához szükséges tárgyi minimumfeltételek folyamatos működőképes rendelkezésre állásáról, javításáról, pótlásáról, cseréjéről, melyek költségeit előlegezni és viselni köteles.

4.2. Megbízott a szakszerű háziorvosi ellátás keretében köteles asszisztenseként a tevékenységébe tartozó egyes konkrét feladatok ellátásához, a feladat ellátására vonatkozó képesítéssel rendelkező **egészségügyi szakdolgozót** foglalkoztatni, akinek köteles a szakmai képesítését megvizsgálni és munkavégzését finanszírozni.

Megbízott köteles olyan orvosi tevékenységére vonatkozó érvényes felelősségbiztosítást fenntartani, ami a szakdolgozók által okozott kárra is kiterjed.

4.3. Az ellátásban személyesen közreműködő szakorvos távolléte idejére megfelelő helyettesítésről a Megbízott saját költségére maga köteles gondoskodni. A **helyettesítő orvos** a betegek érdekében csak a helyettesített orvos rendelőjében rendelhet. A helyettesítő orvos a feladatok ellátásához jogszabályban előírt szakképesítéssel rendelkező személy kell, hogy legyen.

Megbízott vállalja, hogy 72 órán túli távolléte esetén az Önkormányzatot írásban előzetesen tájékoztatja.

Megbízott tudomásul veszi, hogy amennyiben a feladatellátásra képtelenné válik, helyettesítéssel az ellátási kötelezettség 6 hónapig biztosítható. Megbízott haladéktalanul köteles az Önkormányzat részére írásban bejelenteni, ha az ellátási kötelezettségének a továbbiakban nem tud eleget tenni.

4.4. A Megbízott a biztosítottak részére folyamatosan egészségügyi ellátást nyújt, az ágazati jogszabályok által előírt rendelési idő betartásával.

A **rendelési idő**t a Megbízott köteles az Önkormányzattal előzetesen egyeztetni, és az Önkormányzat előzetes jóváhagyását beszerezni. A rendelési időt a lakosság tájékoztatása érdekében jól látható módon ki kell függeszteni a rendelő előterében.

A rendelési idő jelen megállapodás hatályba lépésével az alábbiak szerint alakul:

Hétfő:

Kedd:

Szerda:

Csütörtök:

Péntek:

4.5. Megbízott köteles az ellátásban részesített személyekről és a nyújtott ellátásról a jogszabályokban foglaltaknak megfelelő orvosi dokumentációt és nyilvántartást vezetni és arról az arra jogosultaknak tájékoztatást adni, a személyiségi jogok védelméről, valamint a betegek jogairól szóló rendelkezések maradéktalan betartásával.

4.6. Az Önkormányzat tudomásul veszi, hogy a jelen feladat-ellátási szerződés és praxisjog alapján a [Nemzeti Egészségbiztosítási Alapkezelő](http://www.neak.gov.hu/felso_menu/rolunk/kozerdeku_adatok/tevekenysegre_mukodesre_vonatkozo_adatok/a_szerv_feladata_alaptevekenysege_es_hatarkore/a_szerv_alaptevekenyege_feladata_es_hatarkore) (a továbbiakban: NEAK) által történő **NEAK finanszírozás**ra közvetlenül a Megbízott jogosult.

Szerződő Felek rögzítik, hogy a finanszírozásra vonatkozó feltételeket a Megbízott és a NEAK között létrejött külön szerződés tartalmazza.

A finanszírozási szerződés alapján lehívott állami normatívák kizárólag Megbízottat illetik, az azok lehívásával járó kötelezettségek – ha jogszabály eltérően nem rendelkezik – kizárólag Megbízottat terhelik.

Amennyiben a Megbízott a NEAK-kal kötött szerződést felmondja, vagy vele szemben történik felmondás, úgy az ellátási kötelezettség folyamatos biztosítása érdekében ezt három napon belül köteles az Önkormányzatnak bejelenteni.

4.7. Megbízott alkalmazottja a vonatkozó jogszabályok szerint részt vesz az orvosi ügyelet ellátásában.

4.8. Megbízott kötelezettséget vállal a rendelő és egyéb helyiségek használatával kapcsolatban előírt tűzrendészeti, baleset- és munkavédelmi előírások maradéktalan betartására.

**5. A Felek további jogai és kötelezettségei**

5.1. A működésével kapcsolatban a Megbízott az általa harmadik személynek, illetve az Önkormányzatnak okozott kárért köteles helytállni. Szerződő Felek jelen megállapodásukkal kizárják az Önkormányzat kártérítési, kártalanítási felelősségét az esetlegesen bekövetkező háziorvosi körzet határok módosításából eredően a Megbízott oldalán bekövetkező joghátrány vonatkozásában.

5.2. Megbízott tudomásul veszi, hogy az Önkormányzat írásos kérése alapján, évente egyszer köteles Dunabogdány Község Önkormányzat Képviselő-testülete számára beszámolót készíteni az egészségügyi tevékenységéről.

5.3. Szerződő Felek rögzítik, hogy Megbízott a 4.6. pontban meghatározott finanszírozás alapján látja el háziorvosi szolgálatát, az Önkormányzattól külön díjazásra nem tarthat igényt, az Önkormányzat az ellátásért díj fizetésére nem köteles.

**6. A szerződés hatálya, megszüntetése és felmondása**

6.1. Jelen megállapodást Szerződő Felek a háziorvosi tevékenység megkezdésének napjától kezdődő határozatlan időre, de legalább öt évre kötik meg.

6.2. Szerződő Felek kijelentik, hogy a feladat-ellátási szerződés hatályba lépésének feltétele a Megbízott praxisengedélyének és működési engedélyének, valamint a NEAK-kal kötött finanszírozási szerződésének bemutatása az Önkormányzat részére.

6.3. Szerződő Felek rögzítik, hogy a felmondás joga mindkét felet megilleti, amit a másik féllel hat hónappal korábban írásban közölni köteles.

6.4. Az Önkormányzat a feladat-ellátási szerződést hat hónapra - indokolással – felmondhatja, ha a Megbízott

*a)* a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,

*b)* az önálló egészségügyi tevékenység végzésére való jogosultságát bármely okból elveszti.

Felmondási indok lehet különösen, ha:

1. a Megbízottat a jelen szerződés szerinti tevékenységével összefüggésben vagy abból eredően büntetőeljárásban jogerős bírósági ítélet elmarasztalja,
2. a Megbízott tevékenységének finanszírozását a területileg illetékes egészségbiztosítási szerv megszünteti,
3. a Megbízott szakmai alkalmatlanságát a hatáskörrel bíró illetékes szerv jogerős határozatban megállapítja,
4. Megbízott olyan súlyos, erkölcsileg vagy etikailag kifogásolható magatartást tanúsít, amely magatartása miatt az annak elbírálására jogosult etikai bizottság elmarasztalja;
5. a Megbízott működése bármely okból lehetetlenné válik,
6. a Megbízott feladat ellátására írásos panasz érkezik, mely alapján megállapítható, hogy olyan súlyosan kirívó magatartást tanúsít, ami az ellátási érdekkel összeegyeztethetetlen, illetve a feladat-ellátást veszélyezteti, az orvosi tevékenységbe vetett közbizalom és tekintély csorbítására alkalmas.

6.5. A Megbízott a feladat-ellátási szerződést hat hónapra – indokolással – bármikor felmondhatja, ha

*a)* a finanszírozási szerződés felmondásra kerül a NEAK részéről,

*b)* az Önkormányzat a szerződésben vállalt kötelezettségét írásbeli felszólítás ellenére sem teljesíti.

**7. Egyéb rendelkezések**

7.1 Jelen megállapodás aláírására a polgármestert Dunabogdány Község Önkormányzata Képviselő-testületének …../………. (……..) önkormányzati határozata hatalmazta fel.

7.2. Szerződő Felek tudomásul veszik, hogy jelen szerződés módosítását írásban kezdeményezhetik. Az írásbeli megkeresést követő 30 napon belül egyeztetést, tárgyalást tartanak, majd ezt követő 15 napon belül döntenek.

7.3. Szerződő Felek kötelezettséget vállalnak arra, hogy esetlegesen felmerülő jogvitáikat elsősorban békés úton, kölcsönösen együttműködve próbálják meg rendezni.

7.4. Szerződő Felek arra az esetre, ha vitájukat a jelen szerződés 5.2. pontjában rögzített módon nem tudnák rendezni, úgy az esetleges peres eljárásra a Szentendrei Járásbíróság / Budapest Környéki Törvényszék kizárólagos illetékességét kötik ki.

7.5. Szerződő Felek a jelen szerződésben nem szabályozott kérdések tekintetében a Polgári Törvénykönyv rendelkezéseit tekintik irányadónak.

Jelen szerződést a Szerződő Felek annak elolvasása után, mint akaratukkal mindenben megegyezőt, alulírott helyen és időben, jóváhagyólag aláírták.

Dunabogdány, ………...

Dunabogdány Község Önkormányzata ………………………………….